Tim Burton

I Timothy Walter Burton (míbayit 25 ya ing Agosto 1958) métung yang Americanung animator, director, producer, talasúlat ampóng ilustrador. Kilála ya antimóng pasimúnú ning culturang Goth king industria ning peliculang Americanu i Burton, a píkabaluan karéng kayang peliculang gothic horror ampóng fantasy. Dakal né tinggap a galal, kayábé ya ing métung a Emmy Award ampong nominacion para kareng adwang Academy Awards, metung a Golden Globe Award ampóng atlung BAFTA Awards. Tínanggap yang Golden Lion king Venice International Film Festival para king Lifetime Achievement anyang 2007 ampóng dininan néng Order of the Arts and Letters ning Ministru para king Cultura ning Francia anyang 2010.